PATVIRTINTA

Kauno lopšelio-darželio „Gintarėlis“

direktoriaus

2020 m. vasario 6 d.

įsakymu Nr. V-5

**KAUNO LOPŠELIO-DARŽELIO „GINTARĖLIS“ 2020 METŲ VEIKLOS PLANAS**

**I SKYRIUS**

**ĮVADAS**

**Įstaigos socialinis kontekstas**

Kauno lopšelis-darželis „Gintarėlis“ yra neformaliojo ugdymo mokykla, dirbanti pagal individualią ikimokyklinio ugdymo programą, priešmokyklinio ugdymo programą; yra grupės taikančios M.Montessori ir Valdorfo pedagoginių sistemų metodus.

Vaikai į lopšelį-darželį „Gintarėlis“ priimami Kauno miesto savivaldybės tarybos nustatyta tvarka. Lopšelyje – darželyje „Gintarėlis“ veikia 12 grupių: dvi lopšelio grupės, 2019 m. – septynios – darželio (trys iš jų – mišrios), trys– priešmokyklinės grupės. Aštuonios grupės dirba 10,5 val., keturios – 12 val.

Remiantis 2019 m. gruodžio 1 d. duomenų analize, daugiavaikių šeimų įstaigoje – 35, kai vaiką augina viena mama/tėvas – 7, kai nors vienas iš tėvų studentas – 6, šeimų, kurių mažos vidutinės pajamos – 1, šeimų, gaunančių socialinę pašalpą – 7.

Nors įstaigos socialinis kontekstas įvairus, tačiau visos šeimos geba tenkinti vaikų socialinius poreikius, aprūpinti juos būtiniausiomis reikmėmis. Mokesčio už išlaikymą ikimokyklinėje įstaigoje lengvata naudojasi 45 šeimos, tai sudaro apie 17 proc. nuo bendro vaikų skaičiaus.

Vaikų, turinčių kalbos ir komunikacijos sutrikimų – 54. Vaikams su spec. poreikiais pagalbą teikia 2 logopedės, kūno kultūros pedagogė. Meno pedagogė dirba ir su gabiais, ir su elgesio sutrikimus turinčiais vaikais.

**Mokinių skaičiaus įstaigoje kaita**

2018–2019 m. m. dvejose lopšelio grupėse buvo 31 vaikas, septynios darželio grupėse 152 vaikas, trijose priešmokyklinėse – 68 vaikai.

2019 m. gruodžio 1 d. duomenimis buvo 237 vaikai. Rugsėjo mėn. suformuotos dvi lopšelio grupės – 31 vaikas, septynios darželio grupės –158 vaikai ir trys priešmokyklinės – 48 vaikai. Lyginant su praėjusiais metais, bendras lankančių vaikų skaičius sumažėjo stengiantis laikytis higienos normų. Įstaigos projektinis vaikų skaičius yra 230. Kauno švietimo ir ugdymo skyriaus vedėjo įsakymu, atsižvelgiant į grupių patalpų dydį leidžiama nurodytą vietų skaičių padidinti 15 vietų.

**Mokytojų skaičiaus kaita**

Lopšelyje-darželyje „Gintarėlis“ dirba 20 pedagogių, 5 specialistės (dvi logopedės, muzikos, meno ir kūno kultūros pedagogės), dietistė, visuomenės sveikatos priežiūros specialistė –atvyksta iš Visuomenės sveikatos biuro.

Įstaigoje dirba 15 auklėtojų – metodininkių, 2 vyresniosios auklėtojos ir 3 dar neturi kategorijos, 2 logopedės – metodininkės, 1 muzikos mokytoja – metodininkė, 1 vyresnioji dailės mokytoja – meno pedagogė, 1 vyresnioji neformaliojo ugdymo (kūno kultūros) mokytoja; direktorės pavaduotoja ugdymui neturi vadybinės kategorijos (dirba antrus metus), direktorė turi III vadybinę kategoriją.

Darbo stažą iki 10 metų turi 6 pedagogės, daugiau nei 10 metų – 19 pedagogių ir specialisčų.

Penkios pedagogės ir direktorė turi magistro laipsnį, aukštąjį pedagoginį išsilavinimą turi 16 pedagogių, aukštesnįjį – 6, studijuoja – 3.

**Žemės sutartis. Pastato kategorija**

Lopšelio-darželio „Gintarėlis“ žemės panaudos sutartis pasirašyta 2013 m. vasario 15 d. Nr. 8SUN-1. Pastato kategorija – ypatingas ( pagal statybos leidimą Nr. 7-SL-NK-115).

**Higienos pasas** yra Nr. 9-0633(6) išduotas 2015-11-19.

**Energetinis auditas** atliktas 2007 m. gegužės mėn. Energetiniame audite pateikiama informacija apie esamą Kauno lopšelio-darželio „Gintarėlis“ pastatų ir inžinerinių sistemų būklę bei energijos suvartojimo įvertinimą, tikslingas energijos taupymo ir rekonstrukcijos priemones bei jų įvertinimą, optimalius energijos taupymo ir rekonstrukcijos priemonių paketus.

Įvertinus pastato būklę, teigiama, kad langų ir durų būklė prasta (langai ir durys jau pakeisti), stogo būklė patenkinama, inžinerinių sistemų būklė prasta. Atsižvelgiant į esamą pastatų konstrukcijų ir inžinerinių sistemų būklę buvo pasirinkta įgyvendinti I – energijos taupymo ir rekonstrukcijos priemonių paketą.

Nors 2010 m. pagal DISPLAY metodikos rezultatus lopšelis-darželis „Gintarėlis“ užėmė I vietą energijos, vandens sunaudojimo taupyme ir CO2 emisijos mažinime tarp Kauno miesto švietimo įstaigų, išorinių pastato sienų atitvarų būklė yra kritiška, šilumos pralaidumas labai didelis, todėl šilumos kaštai viršija planuojamas išlaidas.

**II SKYRIUS**

**2019 METŲ SITUACIJOS ANALIZĖ**

**Išorės lėšų pritraukimo tendencijos ir finansinių prioritetų realizacija**

Turtinant įstaigos aplinką ir keliant gerbūvį, 2019 metais buvo panaudoti įvairūs finansavimo šaltiniai: savivaldybės lėšos (pagal biudžetinių įstaigų veiklos programą), gyventojų pajamų mokesčių lėšos, specialiųjų programų vykdymo programos (ugdymo), valstybinių funkcijų vykdymo programos (mokinio krepšelio) lėšos, ikimokyklinio ugdymo programoms skirtos lėšos.

Efektyviai panaudotos savivaldybės biudžeto, valstybės biudžeto tikslinių dotacijų (mokinio krepšelio), mokesčio už ugdymo sąlygų užtikrinimą ir paramos lėšos sąlygojo ugdymo(si) aplinkos pokyčius: 2019 metais įstaigoje pilnai renovuotos visų grupių prausyklų, tualetų, virtuvėlių patalpos, atlikti būtiniausi remonto darbai grupėse; grupėms nupirkta įvairių baldų, pakeisti roletai, atnaujinta kompiuterinė technika ir programinė įranga. Ugdymo(si) aplinka tikslingai praturtinta įvairiomis ikimokyklinio ir priešmokyklinio amžiaus vaikų fizinius, protinius, estetinius ir dvasinius poreikius atitinkančiomis ugdymo(si) priemonėmis; įrengtas tyrinėjimų ir atradimų kambarys (tambūro patalpose) įsigyjant jame interaktyvią lentą, baldus. Ugdytinių sveikos gyvensenos užtikrinimui virtuvėje atnaujinta buitinė įranga: įsigyta konvekcinė krosnis, tarkavimo mašina, pakeisti du šaldytuvai, puodų stovai, kriauklės, svarstyklės, dalis indų); grupėse atnaujinta patalynė, valgymo indai bei įrankiai, dulkių siurbliai, grupės visiškai aprūpinamos valymo ir higienos priemonėmis; išdažytos pirmo aukšto koridorių sienos. Lauko erdvėje išgenėti medžiai, sutvarkyti gėlynai, perdažyti suolai, nupirktos kiekvienai aikštelei šiukšlių dėžės.

2019 metais įstaigos metinę sąmatą sudarė: 41 programa – 239,205 tūkst. eur, 5101 programa – 454,931 tūkst. eur, 7301 programa – 88,850 tūkst. eur, 7302 programa – 14,259 tūkst. eur.

Lėšos buvo panaudotos pagal paskirtį.

2020 metais norėtųsi tikslingesnio ir lankstesnio skiriamų iš biudžeto lėšų panaudojimo: galimybės, likus pinigų už kai kurias paslaugas, perkelti juos į kitą sąmatos straipsnį ir panaudoti kitoms būtinoms reikmėms.

2019 metais gautas savivaldybės finansavimas tik tiek, kiek reikia pagal biudžeto sąmatos straipsnius – už šildymą, vandenį, elektrą, telefono ryšiui apmokėti.

2019 metais gauta 2% 1,890,- eur. Jas planuojama panaudoti esant avarinei situacijai, virtuvės įrangai, santechnikos įrenginiams remontuoti ar įsigyti.

Be šių finansinių išteklių dalyvauta nemokamo pieno ir vaisių-daržovių vaikams programose.

**Informacija apie įstaigos valdomo pastato fizinę būklę**

(2019 m. statinio kasmetinės apžiūros duomenimis)

**Statinio dalių ir inžinerinės įrangos būklės įvertinimas:**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Pamatai | Išorinės sienos  | Stogas | Langai | Lauko durys | Vidinės sienos | Lubos | Vidaus durys | Grindys | Maisto ruošimas | Tualetai  | Šildymas, vėdinimas | Vandentiekis kanalizacija | Elektros sistema |  |
| Patalpos | Įrenginiai | Patalpos | Uždaros kabinos |  Įrenginiai | Šilumos punktas | Šildymo sistema | Vandentiekio sistema | Kanalizacijos sistema | Elektros instaliacija | Elektros skydinės | Šviestuvai | Pritaikymas neįgaliųjų poreikiams (jei reikia) |
| P | K | AK | NR | NR | P | P | K | K | K | P | AR | NR | P | AK | AK | P | K-50% AK-50% | AK | AK | AK | - |

**Santrumpos:** NR-nereikalingas remontas; P – reikalingas paprastasis remontas; K – reikalingas kapitalinis remontas; AB – avarinė būklė; AK – atliktas kapitalinis remontas; AP – atliktas paprastasis remontas

***Komentarai:*** siekiant didinti energetinių išteklių naudojimo efektyvumą, tikslinga atlikti pastato apšiltinimą numatant šiluminio srauto reguliavimą grupėse. Siekiant optimizuoti įstaigos patalpų (erdvių) panaudojimą ugdymo(si) reikmėm teiksime projektą edukacinių erdvių kūrimui (tambūrų patalpų reorganizavimui); baigsime koridorių remontą; teiksime paraišką lauko aikštyno įkūrimui (2019 metais to nepavyko padaryti esant lėšų trūkumui dėl kitų prioritetinių darbų).

**Tikslų įgyvendinimo laipsnis pagal prognozuotus laukiamus rezultatus**

|  |  |  |  |
| --- | --- | --- | --- |
| Tikslas | Minimalus lauktas2019 m. rezultatas | 2019 m. įstaigos pasiektas realus rezultatas | Maksimalus lauktas 2019 m. rezultatas |
| 1.Patobulinti į vaiką orientuotą įstaigos planavimą, organizavimą ir vertinimą, siekiant individualios vaiko pažangos | 60 proc. mokytojų naudos inovatyvius, šiuolaikiškus ugdymo(si) organizavimo metodus, būdus ir formas atliepiančius vaiko gebėjimus ir poreikius.80 proc. pedagogų gebės vertinti vaikų ugdymo(si) pasiekimus, vadovaujantis ikimokyklinio ir priešmokyklinio amžiaus vaikų pažangos ir pasiekimų vertinimo modeliu.60 proc. pedagogų nuosekliai taikys stebėjimo ir refleksijos metodą, vertinant individualius vaikų pasiekimus ir pažangą, planuojant veiklą, organizuojant ugdymo procesą. Pažangos stebėsenos rezultatus perduos kitos pakopos pedagogams ir specialistams | Parengta nauja įstaigos ugdymo programa atliepianti kintančius vaikų ir pedagogų poreikius, praplečianti ugdymo turinį; parengta pasiekimų ir pažangos vertinimo tvarka, apimanti visas amžiaus grupes, 90 proc. pedagogų leidžianti profesionaliai atpažinti ugdytinių poreikius, gebėjimus, individualizuoti ugdymo(si) procesą, didinti vaikų ugdymo(si) motyvaciją, domėjimąsi | 80 proc. mokytojų naudos inovatyvius, šiuolaikiškus ugdymo(si) organizavimo metodus, būdus ir formas atliepiančius vaiko gerėjimus ir poreikius.90 proc. pedagogų gebės vertinti vaikų ugdymo(si) pasiekimus, vadovaujantis ikimokyklinio ir priešmokyklinio amžiaus vaikų pažangos ir pasiekimų vertinimo modeliu.80 proc. pedagogų nuosekliai taikys stebėjimo ir refleksijos metodą, vertinant individualius vaikų pasiekimus ir pažangą, planuojant veiklą, organizuojant ugdymo procesą. Pažangos stebėsenos rezultatus perduos kitos ugdymo pakopos pedagogams ir specialistams. Gautų rezultatų analizė padės tobulinti individualias veiklas, siekiant maksimalios vaiko ugdymo(si) pažangos |
| ***Komentaras:*** 1 tikslo įgyvendinimo rezultatą vertiname labai gerai, nes pasiektas maksimalus planuotas rezultatas. |
| 2. Atnaujinti įstaigos vidaus ir lauko edukacines erdves | 80 proc. įkurtas „Tyrinėjimų ir atradimų kambarys“.50 proc. gautas finansavimas sporto aikštyno įrengimui50 proc. atnaujintos bendro naudojimo vidaus patalpos | 100 proc. įkurtas „Tyrinėjimų ir atradimų kambarys“ – rekonstruotos ugdytinių poreikius atliepiančios edukacinės erdvės, sukurta aplinka orientuota į aktyvią vaikų veiklą.80 proc. atnaujintos bendro naudojimo patalpos, atlikti būtini remonto darbai | 100 proc. įkurtas „Tyrinėjimų ir atradimų kambarys“80 proc. gautas finansavimas sporto aikštyno įrengimui100 proc. atnaujintos bendro naudojimo vidaus patalpos |
| ***Komentaras:***2 tikslo įgyvendinimo rezultatą vertiname gerai, nes pasiektas 90 proc. laukiamas rezultatas |

**Plačiojo įsivertinimo išvados**

|  |  |  |
| --- | --- | --- |
| Privalumai | Trūkumai | Tobulinti pasirinkti mokyklos veiklos aspektai |
| 1.1.4. Lygių galimybių suteikimas ir teisingumas | 3.1.2. Mokytojų ir tėvų veiklos dermė skatinant vaiko pasiekimus ir juos vertinant | 3.1.2. Mokytojų ir tėvų veiklos dermė skatinant vaiko pasiekimus ir juos vertinant |
| 2.1.3. Programų atitiktis vaikų ugdymo(si) poreikiams ir interesams | 4.2.3. Psichologinė ir socialinė pagalba | 5.2.2. Ugdymą(si) skatinanti aplinka |
| 3.2.2. Vaiko pasiekimų kokybė priešmokykliniame amžiuje | 5.2.2. Ugdymą(si) skatinanti aplinka |  |

**Giluminio įsivertinimo išvados**

|  |
| --- |
| *Komentaras:* 2019 m. pasirinktas rodiklio 3.3.1. veiklos srities „Vaikų pažangos ir pasiekimų vertinimo sistema“ giluminis įsivertinimas. Įvertinta3 lygiu. Atliekant įsivertinimą, buvo analizuoti pedagogų planavimo, vaikų pasiekimų vertinimo, vaiko gerovės komisijos veiklos dokumentai, stebėta ir analizuota praktinė veikla, organizuoti metodiniai pasitarimai ir diskusijos.**Įsivertinimo rezultatai rodo, kad stipriosios pusės yra šios:**1. Sukurta veiksminga vaiko pasiekimų vertinimo sistema, vadovaujantis Pasiekimų aprašu
2. Vertinant vaikų pažangą ir pasiekimus pedagogai laikosi vieningos vaikų pažangos ir vertinimo sistemos
3. Vaikų pasiekimai ir pažanga nėra lyginama su kitų vaikų pasiekimais, o lyginami su ankstesniais vaiko pasiekimais
4. Vertinant individualius vaikų pasiekimus ir pažangą, pedagogai nuosekliai taiko stebėjimo ir refleksijos metodą
5. Pažangos stebėsenos rezultatai perduodami kitos pakopos pedagogams
6. Atsižvelgiant į vaikų ugdymo(si) pasiekimus ir pažangą, parenkamas ugdymo turinys, metodai, priemonės
7. Pasiekimų ir pažangos rezultatai veikia kaip pagalbinė priemonė ikimokyklinio ir priešmokyklinio ugdymo dermei užtikrinti

**Silpnosios pusės:**1. Pasiekimų rezultatai ne visuomet panaudojami tikslingai ir veiksmingai, siekiant maksimalios vaiko individualios ugdymo(si) pažangos
2. Ugdytiniai per mažai įtraukiami į jų pačių įsivertinimą, padarytos pažangos aptarimą bei skatinimą
3. Vertinant vaikų pasiekimus ir pažangą nėra dermės tarp grupės pedagogo ir švietimo pagalbos specialisto
4. Vertinimo rezultatai tik formaliai aptariami su tėvais, tėvai nenoriai įsitraukia į vaiko vertinimą bei skatina ugdymo(si) pažangą.

**Pasiūlymai:** Aktyviau įtraukti vaikus į pačių padarytos pažangos vertinimą, dažniau diskutuoti apie tai su vaiku ugdymo proceso metu. Skatinti tėvus aktyviau bendradarbiauti su pedagogais, tartis dėl pasiekimų ir pažangos informacijos pateikimo formų bei dažnumo. Teikti tėvams informaciją apie vaiko stipriąsias puses, ugdymo(si) poreikius ir tolesnio ugdymo(si) gaires. |

**Švietimo, mokslo ir sporto ministro nustatyta tvarka paskirtų išorės vertintojų, kontrolieriaus, Vidaus audito skyriaus ir kitų institucijų išvados**

Kauno miesto visuomenės sveikatos centras 2019 m. balandžio 12 d. ir 2019 m. rugsėjo 25 d. įstaigoje atliko ikimokyklinio ugdymo veiklos sąlygų vertinimą.

Pagal pateiktas išvadas įvykdyti visi reikalavimai.

Kauno valstybinė maisto ir veterinarijos tarnyba 2019 m. balandžio 25 d. planine ir tvarka patikrino atitiktį teisės aktų reikalavimams dėl higienos, laikymo sąlygų, personalo higienos, tinkamumo vartoti terminų, kokybės, savikontrolės, atsekamumo, technologijų, su maisto besiliečiančių gaminių ir medžiagų reikalavimo vertinimo.

Pagal pateiktas išvadas įvykdyti visi reikalavimai.

**III SKYRIUS**

**2020 METŲ TIKSLŲ AKTUALIZAVIMAS IR PAGRINDIMAS FINANSINIAIS IŠTEKLIAIS, PLANUOJAMI INVESTICINIAI PROJEKTAI**

2020 metų veiklos planas parengtas vadovaujantis Kauno miesto 2018-2020 metų strateginio veiklos plano nuostatomis, Kauno lopšelio darželio “Gintarėlis” 2019–2021 metų strateginio plano nuostatomis. Mokyklos veiklos plano tikslai ir sėkmės kriterijai formuluojami mokyklos išorės ir vidaus įvertinimo ir įsivertinimo rezultatais, stebėsenos sistemos rodikliais, bendruomenės apklausų, tyrimų rezultatais, vykdomų projektų įsipareigojimais ir ištekliais.

2019–2020 m. įstaigos strateginiame plane keliame tikslus orientuotus į švietimo paslaugų ir ugdymo kokybės gerinimą, atsižvelgiant į tėvų lūkesčius ir vaikų poreikius, siekiant individualios vaiko pažangos.

Įvertinus ir išanalizavus ikimokyklinio ir priešmokyklinio amžiaus vaikų pasiekimus, parengtas “Mokinių mokymosi pasiekimų gerinimo planas”, kuriame numatytos konkrečios vaiko ugdymosi pasiekimų sritys. Prioritetinėmis sritimis 2019–2020 m. m. pasirinktos skaičiavimo ir matavimo, aplinkos pažinimo, kūrybiškumo, iniciatyvumo, atkaklumo ir tyrinėjimo sritys.

Išanalizavus mokyklos vidaus įvertinimo ir įsivertinimo, bendruomenės apklausų rezultatus, matome, kad įstaigos ugdymo kokybė vertinama gerai, tačiau pasigendama ugdymą(si) skatinančios aplinkos, ugdymosi metodai nėra patrauklūs, neskatina vaikų mokymosi motyvacijos.

Siekiant maksimaliai tobulinti šiuos mokyklos veiklos aspektus bei įvardintus vaiko ugdymosi pasiekimus, parengta paraiška įgyvendinant ES investicijomis finansuojamos priemonės „Ikimokyklinio ir bendrojo ugdymo mokyklų veiklos tobulinimas“ ir gautas finansavimas projektui “Žaidžiu, kuriu, dalinuosi“. Pagrindinis projekto tikslas – gerinti ikimokyklinio ir priešmokyklinio ugdymo kokybę, taikant inovatyvius į STEAM orientuoto ugdymo metodus. Prioritetų įgyvendinimui, planuojamas lėšos - 22000 Eur (21500 Eur ES, 500 Eur Savivaldybės lėšų) iš kurių bus keliama mokytojų kvalifikacija, perkamos priemonės.

Siekiant pagerinti ugdymąsi skatinačią aplinką, remiantis bendruomenės iniciatyvomis, idėjomis, sumanymais, atnaujinsim įstaigos vidaus ir lauko erdves, padidinant jų funkcionalumą ir edukacines galimybes - 3000 Eur MK, 11000 Eur. SB, 1200 Eur SL lėšų.

2020 metais sieksime gerinti įstaigos ugdymo(si) materialinę bazę toliau įgyvendinant nebaigtus 2019 m. darbus – vidaus patalpų (sienų, lubų) remontą (10000 Eur SB lėšų).

**IV SKYRIUS**

**VEIKLOS TURINYS**

**1 tikslas – praplėsti ikimokyklinio ir priešmokyklinio ugdymo(si) turinį, taikant inovatyvų į STEAM orientuotą patyriminį ugdymą(si).**

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis | 2 proc. pagerės ikimokyklinio amžiaus vaikų pažanga skaičiavimo ir matavimo, aplinkos pažinimo, kūrybiškumo, iniciatyvumo, atkaklumo ir tyrinėjimo ugdymosi pasiekimų srityse | 4 proc. pagerės ikimokyklinio amžiaus vaikų pažanga skaičiavimo ir matavimo, aplinkos pažinimo, kūrybiškumo, iniciatyvumo, atkaklumo ir tyrinėjimo ugdymosi pasiekimų srityse |

**Priemonės**

|  |  |  |  |  |  |
| --- | --- | --- | --- | --- | --- |
| Eil.Nr. | Priemonės pavadinimas | Atsakingi vykdytojai | Socialiniai partneriai | Ribinis atlikimo laikas | Ištekliai |
| 1. | ES investicijomis finansuojamos priemonės „Ikimokyklinio ir bendrojo ugdymo mokyklų veiklos tobulinimas“ projektas “Žaidžiu, kuriu, dalinuosi” | Direktorėspavaduotoja ugdymui | Kauno l/d „Šnekutis“,Kauno l/d „Lakštutė“,Kauno Jono ir Petro Vileišių mokykla,Kačerginės daugiafunkcins centras | 01 – 12 mėn. | ES investicinių fondų lėšos23 000 eur. |
| 2. | Pedagogų kvalifikacijos tobulinimas STEAM ugdymo(si) srityje | Direktorė,direktorėspavaduotoja  | UAB „Baltic Orbis“ | 02 - 04 mėn. | ŽmogiškiejiES lėšos 2000 eur. |
| 3. | Inovatyvių, ugdytinių tyrinėjimams ir STEAM veikloms skirtų ugdymo priemonių įsigyjimas bei motodikos centro įrengimas | DirektorėDirektorės pavaduotoja ugdymui, STEAMdarbo grupė |  | 02 – 06 mėn | ES lėšos 19000 eur.Mokymo lėšos5000 eur. |
| 4. | Ugdymo turinio ir metodų skirtų STEAM ugdymui kūrimas | Direktorės pavaduotoja ugdymui,STEAM darbo grupė |  | 04 - 12 mėn. | ŽmogiškiejiMokymo lėšos200 eur. |
| 5. | Kūrybinė STEAM savaitė grupėje | Direktorės pavaduotoja ugdymui, |  | 05 – 12 mėn. | Mokymo lėšos1000 eur. |
| 6. | Projektas „Magiškas kūrėjas ir išradėjas” | Direktorės pavaduotoja ugdymui,STEAM darbo grupė |  | 05 – 09 mėn. | Mokymo lėšos500 eur. |
| 6. | Mobilios virtualios edukacinės STEAM erdvės kūrimas | DirektorėDirektorės pavaduotoja ugdymui, STEAMdarbo grupė | El. Dienynas „Mūsų darželis” | 09 - 11mėn. | ŽmogiškiejiES lėšos1000 eur. |
| 7. | Metodinių renginių ciklas: „Jaunasis išradėjas“, gerosios patirties sklaida | Direktorės pavaduotoja ugdymui,Įstaigos pedagogai | Kauno l/d „Šnekutis“,Kauno l/d „Lakštutė“,Kauno Jono ir Petro Vileišių mokykla,Kačerginės daugiafunkcins centras | 2020 II pusm. | ŽmogiškiejiMokymo lėšos200 eur. |
| 8. | Vaikų ugdymo(si) pasiekimų bei pažangos vertinimo lyginamoji analizė | Direktorė,direktorės pavaduotoja ugdymui,darbo grupė |  | 06 mėn.. | Žmogiškieji |
| 9. | Mokytojų tarybos posėdis dėl gautų rezultatų, įgyvendinant tikslą | Mokytojų tarybos pirmininkė |  | 12 mėn.  | Žmogiškieji |

**2 tikslas – atnaujinti įstaigos vidaus ir lauko edukacines aplinkas, padidinant jų funkcionalumą ir edukacines galimybes.**

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Atnaujintų edukacinių aplinkų dalis nuo bendro pastato ploto | 20 proc. nuo bendro įstaigos ploto atnaujintos lauko erdvės, įrengtas sporto aikštynas  | 30 proc. nuo bendro įstaigos ploto atnaujintos lauko erdvės, įrengtas sporto aikštynas  |

**Priemonės**

|  |  |  |  |  |  |
| --- | --- | --- | --- | --- | --- |
| Eil.Nr. | Priemonės pavadinimas | Atsakingi vykdytojai | Socialiniai partneriai | Ribinis atlikimo laikas | Ištekliai |
| 1. | Sporto aikštyno įrengimo projektas, sąmatos parengimas | Direktorė, direktorės pavaduotoja ūkio reikalams |  | 2 mėn. | Biudžeto lėšos500 eur. |
| 2. | Sporto aikštyno įrengimas | Direktorės pavaduotoja ūkio reikalams |  | 6 mėn. | Biudžeto lėšos7000 eur. |
| 3. | Ankstyvojo amžiaus vaikų lauko priemonių atnaujinimas  | Direktorės pavaduotoja ūkio reikalams |  | 7 mėn. | Spec. lėšos3000 eur. |
| 4. | Vidaus patalpų (laiptinių, koridorių lubų, sienų, grindų) remontas | Direktorės pavaduotoja ūkio reikalams |  | 7 mėn.  | Biudžeto lėšos10000 eur. |

**V SKYRIUS**

**ATSISKAITYMO IR VISUOMENĖS INFORMAVIMO TVARKA**

|  |  |  |  |
| --- | --- | --- | --- |
| Kas atsiskaito ir informuoja | Kam atsiskaitoma ir informuojama | Atsiskaitymo ir informavimo forma | Įvykdymo terminas |
| Audito grupė | Direktorei | 2019 metų giluminio audito ataskaita | Sausio mėn.  |
| Direktorė | Kauno miesto savivaldybei | Vadovo veiklos ataskaita | Sausio mėn. |
| Direktorė | Pedagogų tarybai, įstaigos tarybai | Pedagogų tarybos posėdis, įstaigos tarybos posėdis dėl 2020 m. įstaigos veiklos tarpinių rezultatų, veiklos programos įgyvendinimo | Kovo,gegužės, rugsėjo, gruodžio mėn. |
| Direktorė, direktorės pavaduotoja ugdymui, logopedė, meninio ugdymo pedagogės, grupių auklėtojos | Tėvams | Pranešimas „2020 m. I-o pusmečio veiklos plano įgyvendinimas“Pranešimas „2020 m. II-o pusmečio veiklos plano įgyvendinimas“ | Birželio mėn.Lapkričio mėn. |
| Direktorės pavaduotoja ugdymui | Pedagogų tarybai | Pedagogų tarybos posėdis dėl giluminio audito rezultatų | Gegužės mėn. |
| Direktorė | Įstaigos bendruomenei | Informacija stende „Balanso iššifravimas pagal straipsnius dėl išlaidų sąmatų vykdymo“ | Birželio mėn. |
| Direktorė | Tėvams | Ugdymo sąlygų tenkinimo lėšos | Kiekvieną ketvirtį |
| Įstaigos tarybos pirmininkė | Įstaigos bendruomenei | Įstaigos tarybos 2020 metų veiklos ataskaita | Gruodžio mėn. |
| Direktorės pavaduotoja ūkio reikalams | Įstaigos bendruomenei | Pranešimas apie ūkinę veiklą, išteklių ir kitų lėšų panaudojimą bei taupymo programos vykdymą | Gegužės, gruodžio mėn. |
| Direktorė | Įstaigos bendruomenei, įstaigos tarybai | Pranešimas „2020 m. veiklos programos įgyvendinimas“ | Gruodžio mėn. |

Direktorė Vilma Skrebytė

Direktorės pavaduotoja ugdymui Gintarė Bosienė

Direktorės pavaduotoja ūkio reikalams Jagita Vaičiulienė

Neformaliojo ugdymo (kūno kultūros) vyr. mokytoja Martyna Peleckaitė

Auklėtoja Kristina Konstantinova

PRITARTA

Kauno lopšelio-darželio „Gintarėlis“

tarybos 2019 m. gruodžio 13 d.

posėdžio protokolu Nr. 9